Brochgi

Helgi sy'n tarddu o'r Almaen yw'r Brochgi neu'r Dachsund (lluosog: Dachsunds).Geiriadur yr Academi, [dachshund]. Weithiau ar lafar yn Ne Cymru fe'i eliwir yn gi llathaid, ond gall yr enw hwn hefyd gyfeirio at y corgi. Mae "Brochgi" yn gyfieithiad llythrennol o'r enw Almaeneg Dachshund: cafodd y brîd hwn ei ddatblygu i hela'r broch yn ei ddaear. Er ei fod yn helgi, mae gan y Brochgi dras o grŵp y daeargwn ac mae'n ymddwyn yn debyg i ddaeargi.

Ci bywiog yw'r Brochgi sydd yn hir ei gorff gyda brest dwfn, coesau byrion, trwyn pigfan, a chlustiau hirion. Ceir dau faint – safonol a bach – a thri math o gôt – llathraidd, hirwallt, a gwrychog. Gan amlaf mae ganddo flew brown-goch neu felyn a du. Mae ganddo daldra o 18 i 25 cm (7 i 10 modfedd) ac yn pwyso 7 i 14.5 kg (16 i 32 o bwysau); mae'r ffurf fechan yn fyrach ac yn pwyso llai na 5 kg (11 o bwysau).

 Cyfeiriadau 

Categori:Bridiau o gŵn
Categori:Bridiau o gŵn sy'n tarddu o'r Almaen
Categori:Helgwn